《黄龙洞》
明代·叶梦熊

谷口重重隐上方，诸天钟磬自铿锵。玉虹双注从云壑，锡杖孤飞度石梁。

穿洞燃灯忘昼白，盘崖呼酒傍昏黄。卧龙寂寂空潭里，赤手甘霖望渺茫。

作者简介：惠州府归善人，字男兆，号龙潭。嘉靖四十四年进士。由福清知县入为户部主事，改御史，以谏受把汉那吉降，贬合阳丞。万历中官右副都御史，巡抚甘肃。宁夏哱拜叛乱时，自请往击，寻代为宁夏总督。事平，入为南京工部尚书。有《运筹纲目》、《决胜纲目》。